מוסקבה פינת הוליווד (ברוסית: Ми́фы; מילולית: "מיתוסים") הוא סרט קומדיה רוסי, שהשתתף בתחרות הראשית של פסטיבל קינוטאבר בשנת 2017. הסרט בוים על ידי אלכסנדר מולוצ'ניקוב בכיכובם של יאניס פאפאדופולוס, פיודור בונדרצ'וק, סרגיי בזרוקוב, איוואן אורגאנט ואחרים. הסרט הופץ באופן נרחב ברוסיה ב-16 בנובמבר 2017.
תקציר עלילת הסרט.
הסרט מספר על פיודור, מפיק ובמאי נודע, על השחקן סרגיי ומגיש הטלוויזיה איוואן, שההצלחה שלו, כפי שמתברר, היא אינה אלא מיתוס. זר מסכן שהוא עוזר לו מתאהב באשתו של ראש העיר ומחליט לעשות כל דבר אפשרי כדי לקחת אותה איתו.
השמורה האקולוגית הר דרבי
ארמדיל מקורנן
ארמדיל מקורנן או פלטפילוס (שם מדעי: Peltephilus) הוא סוג של ארמדיל נכחד שחי באמריקה הדרומית בתקופת האוליגוקן עד המיוקן לפני 29–11.6 מיליון שנה. מאובניו של ארמדיל זה נמצאו בארגנטינה, בוליביה ובצ'ילה וקיבלו שם ב-1887 בידי החוקר הארגנטינאי פלורנטינו אמגינו (Florentino Ameghino). משמעות שמו: "שריון מאהב".
יצור זה היה בגודל של כלב ולמשקל 68—90 ק"ג, והיה בעל קרניים גרמיות על ראשו וסמוך לעיניו בנוסף על שריון עבה, בדומה לארמדילאים המודרניים. הוא היונק היחיד שהיה בעל קרני ראש כאלה לצד המכרסם צראטוגאולוס מאמריקה הצפונית. ליצור זה היו שיניים גדולות ומחודדות, מה שגרם לכמה חוקרים לחשוב שהיה טורף. חוקרים מאוחרים יותר מעריכים שהיה דווקא צמחוני ושיניו עזרו לו לקרוע צמחייה נוקשה.
מחבואים (סרט, 1980)
מחבואים הוא סרט הקולנוע הישראלי הראשון באורך מלא, משנת 1980, אשר הביא לאקרנים דמות של גבר הומוסקסואל בתפקיד הראשי. הקרנת הבכורה התקיימת ב־12 בדצמבר 1980 באולם "סינמה 2" בתל אביב. הסרט זכה בשלושה פרסי "ורד הכסף", לוולמן על התסריט והבימוי, ולגילה אלמגור, שחקנית המשנה.
תקציר העלילה.
הסרט עוסק בהתבגרותו של אורי ברמן בימי קום המדינה. המורה הפרטי של אורי, דוד בלבן, הוא "יפה הבלורית והתואר" השובה את ליבן של הנשים סביבו. אורי וחבריו חושדים בדוד שהוא בוגד במדינה שבדרך, בעקבות זה שהם צפו בו נפגש עם צעיר ערבי ואף מעביר לו מכתבים. הם מדווחים עליו. אף על פי שמסתבר כי דוד הוא לא הבוגד, פושטים חברי ההגנה על ביתו, בדיוק כאשר הוא שוכב במיטה עם הצעיר הערבי, והם מכים את דוד והצעיר הערבי עד אובדן הכרה.
קישורים חיצוניים.
ביקורות
דהאראן
דהאראן (בנפאלית: धरान; מילולית: "מקום לנסירת עץ") היא עיר במחוז סונסארי באזור הטראי שבפרובינציה מס' 1 בדרום-מזרח נפאל. העיר מרוחקת כ-38 ק"מ צפונית לבירת הפרובינציה בירטנגר וכ-219 ק"מ דרום-מזרחית לבירה קטמנדו וגובהה נע בין 119 מטרים ל-1,778 מטרים מעל פני הים.
ע"פ מפקד האוכלוסין משנת 2021 אוכלוסיית העיר מנתה 173,096 תושבים והיא העיר השלישית בגודלה בפרובינציית מס' 1, אחרי בירטנגר ו.
באזור זה, גרו אנשים כבר בעת העתיקה. מלכויות ונסיכויות החלו להתפתח ולהתפשט מאזור זה. העיר ביג'ייפור השוכנת לצדי דהאראן נוסדה ב-1584 והייתה לבירת ממלכת מוראנג עד 1774.
בעת החדשה, הייתה העיר לתחנת מסחר חשובה בין אזוריה המישוריים של נפאל בדרום לבין אזוריה ההרריים בצפון. בשנת 1953, נפתחה לשכת גיוס מרכזית שהוסבה ב-1993 למכון למדעי הרפואה.
הרשות המקומית נוסדה ב-1953. בשנת 1960, הוכרזה דהאראן כעיר.
נמל התעופה בירטנגר הממוקם כ-40 ק"מ, משרת את העיר.
ג'נקפור
ג'נקפור (בנפאלית: जनकपुर; רשמית: जनकपुरधाम - ג'נקפורדהאם) היא בירת פרובינציית בדרום־מזרח נפאל. היא מהווה מרכז לתיירות תרבותית ודתית.
העיר נוסדה במאה ה-18. על פי המסורת, עיר קדומה הייתה קיימת באזור שהייתה בירת ממלכת שושלת וידהה ששלטה באזור מיטהילה בעת העתיקה.
העיר שוכנת בדרום־מערב מחוז דהנוסה שבמרכז פרובינציית מאדש כ־123 ק"מ דרומית־מזרחית לבירה קטמנדו. ע"פ מפקד האוכלוסין משנת 2021 אוכלוסיית העיר מנתה 195,438 תושבים, מה שהופך אותה לעיר השנייה בגודלה בפרובינציית מאדש (אחרי בירגאנג') ולעיר ה-11 בגודלה בנפאל כולה.
רכבת נפאל הפעילה בעבר קו בין ג'נקפור להודו.
נמל התעופה המקומי, משרת את העיר.
דובריש טורש
דובריש (דב בריש) טורש (נולד: תרכ"ג, 1863 – (?)193) היה מחבר ומדפיס ספרים, עסקן ופולמוסן תושב ורשה.
ביוגרפיה.
נולד בוורשה לאלכסנדר זושא טורש. עסק בספרות ובמחקר תורניים, והיה בעל בית דפוס בוורשה שבו הדפיס גם את ספריו.
בשנת 1894 הדפיס את ספרו של רבי יצחק אברבנאל "עטרת זקנים", וצירף לו הקדמה. בשנת 1895 הדפיס את ספרו של רבי אברהם אבן עזרא "שפת יתר", שבו השיב להשגות דונש בן לברט על ביאורי רבי סעדיה גאון. טורש צירף לספר את תולדותיו של אבן עזרא.
בשנת 1899 הוציא את ספרו "בר הדיא או חלום הירצל", ובו פולמוס כנגד הרעיון הציוני ההרצליאני.
כאשר התעוררו ברוסיה קולות הסתה כנגד התלמוד, בטענה שהוא מעודד מרידה במלכות, ביקר בביתו הרב אליהו חיים מייזל, רבה של לודז', וביקשו לחבר חיבור הדוחה טענות אלו. בעקבות זאת חיבר את ספרו "הוד מלכות". הספר שיכך את קולות ההסתה, וטורש אף קיבל מכתב תודה מהצאר ניקולאי, כפי שכתב הרב צבי יחזקאל מיכלסון בדברי ההקדמה לספרו של טורש "שבעה כוכבי לכת"'.
טורש ניחן בסגנון כתיבה מליצי והִרבה בחריזה. בין השאר ניסח את נוסח מצבותיהן של אמו ואשתו של הרב צבי יחזקאל מיכלסון מוורשה.
ננוטירנוס
ננוטירנוס (שם מדעי: Nanotyrannus; מילולית: "טיראן ננסי") הוא סוג של דינוזאור ממשפחת הטירנוזאוריים שחי בסופו של הקרטיקון לפני 68.5–66 מיליון שנה באמריקה הצפונית. סוג דינוזאור זה התגלה ב-1988 וקיבל שם בידי החוקרים רוברט בקר, פיליפ קורי ומייקל ויליאם. עם זאת כיום מספר חוקרים (למשל ג'ק הורנר) רואים בו סוג בספק שמאובניו (שכנראה שייכים לשלושה פרטים) שייכים לצעירים של טירנוזאורוס רקס. הוא היה קטן יחסית לטירנוזאורוס והגיע לאורך 5.2 מטר, גובה של 2 מטר ומשקל 600–900 ק"ג.
המאובנים של דינוזאור זה נמצאו ב-1946, אך זוהו כמאובני גורגוזאורוס. בהמשך התגלו הבדלים במבנה שגרמו להפריד אותו. התגלו מאובנים של גולגולת חלקית ושל כמה עצמות. אם היה סוג נפרד, היצור היה דומה מאוד לטירנוזאורוס, אך קטן יותר וכמותו בעל זוג אצבעות קטנות ברגליו הקדמיות. הוא הכיל לסת מלאת שיניים והשתמש בשרירי הצוואר כדי לנשוך בחוזקה את טרפו.
היצור נכחד ככל הנראה בעת הכחדת הקרטיקון הגדולה לצד קרובו הגדול.
ג'קי לומרנץ
הבחירות לסנאט של ארצות הברית, 2018
שנות השמונים (סדרת טלוויזיה)
מרקורי ציקלון ספוילר 2
מרקורי ציקלון ספוילר 2" (באנגלית: Mercury Cyclone Spoiler II) היא "מכונית שרירים" בתצורת מכונית ספורט מתוצרת חטיבת רכבי היוקרה מרקורי, חברת בת של קונצרן הרכב האמריקאי פורד, אשר יוצרה בשנת 1969.
בנוסף, דגמי "מרקורי ציקלון ספוילר 2" השתתפו בתחרויות מרוצי מכוניות.
בוטוואל
בוטוואל (בנפאלית: बुटवल) היא עיר במחוז רופנדהי בדרום-מזרח פרובינציית לומביני שבמערב נפאל. העיר ממוקמת באזור הטראי, כ-240 ק"מ מערבית מעיר הבירה קטמנדו ושוכנת על גדות נהר הטינאו. ע"פ מפקד האוכלוסין משנת 2021 אוכלוסיית העיר מנתה 195,054 תושבים, מה שהופך אותה לעיר הגדולה ביותר במחוז רופנדהי ולשנייה בגודלה בפרובינציית לומביני (אחרי ).
בוטוואל מהווה שער כניסה לחלקה המערבי של נפאל ולכן 2 כבישים בינעירוניים מרכזיים חוצים בה.
במהלך חפירות שנערכו על גדות נהר הטינאו, מצאה קבוצת ארכאולוגים אמריקאים בראשות ד"ר מונתה, שרידי שיניים של רמפיתקוס שגילן אומד על מעל ל-10 מיליון שנה, מה שהופך את בוטוואל לאתר חשוב ללימודים פרהיסטוריים.
חלימה מודעת
חלימה מודעת, הידועה גם בשם חלימה צלולה או חלום צלול, היא תופעה המתרחשת כאשר אדם מודע לכך שהוא נמצא בחלום כאשר הוא ישן. תודעה זו מאפשרת לאותו אדם לשלוט על פעולותיו ב"מרחב החלום". חולמים צלולים, המכונים "אונירונאוטים", מדווחים כי במהלך חלומות צלולים הם מסוגלים להתחשב בכל הנסיבות הקשורות לזמן העֵרוּת, ואף לנהוג בחלום מתוך רצונם, כל זאת כאשר הם נמצאים במרחב חלום הנתפס כאמיתי להפליא.
אדם הנמצא במצב של חלימה מודעת, יש לו שליטה מלאה ב"עלילת החלום" והוא יכול להפוך את מרחב החלום לכל מציאות מדומה שבה יחפוץ. אונירונאוטים מיומנים פחות, המתקשים לשלוט על מרחב החלום עצמו, מסוגלים לשלוט על עצמם באותו מרחב, ומתפקדים כמעין שחקנים בסיטואציה מוגדרת.
יש לציין כי חלומות מודעים הם בדרך כלל זכירים הרבה יותר מחלומות רגילים. על פי אחת התאוריות, חלומות צלולים זכירים יותר בשל העובדה שבדרך כלל האונירונאוט יתעורר מרוב התרגשות במהלך החלום - בדומה למה שקורה במהלך סיוט. כאשר מתעוררים לפתע מתוך שנת REM (השלב במחזור השינה בו מתרחשים רוב החלומות) קל הרבה יותר לזכור את החלומות כשמתעוררים מאשר אחרי שאר שלבי מחזור השינה.
השגה וזיהוי של חלומות צלולים.
אנשים רבים מדווחים על חלומות צלולים במהלך חייהם, על פי רוב בזמן ילדותם. בכל אופן, גם באמצעות אימון, קשה להשיג חלומות צלולים על בסיס קבוע. למרות קושי זה, פותחו מספר שיטות להשגת חלומות צלולים מתוך כוונה לכך. מספר אוניברסיטאות, ביניהן אוניברסיטת סטנפורד, מקיימות מחקר ממושך אודות השפעות החלימה המודעת ועל השיטות להשגתה. כיום לא ידוע על מקרים בהם חלימה מודעת גרמה לנזק כלשהו הן ברמה הפסיכולוגית והן ברמה הפיזיולוגית. יש הטוענים כי חלימה מודעת מונעת מהאדם החווה אותה ליהנות מיתרונותיהם של חלומות רגילים.